

**Príloha I: Skleníkové plyny a úložiská uhlíka**

A. Skleníkové plyny podľa článku 2:

a) oxid uhličitý (CO2);

b) metán (CH4);

c) oxid dusný (N2O)

vyjadrené v tonách ekvivalentu CO2 a určené podľa nariadenia (EÚ) č. 525/2013.

B. Úložiská uhlíka podľa článku 5 ods. 4:

a) nadzemná biomasa;

b) podzemná biomasa;

c) hrabanka;

d) odumreté drevo;

e) organický uhlík v pôde;

f) v prípade zalesnenej pôdy a obhospodarovanej lesnej pôdy: produkty z vyťaženého dreva.

**Príloha II: Minimálne hodnoty pre veľkosť plochy, korunový zápoj a výšku stromov a lesné referenčné úrovne**

|  |  |  |  |
| --- | --- | --- | --- |
| **Minimálne hodnoty pre veľkosť plochy, korunový zápoj a výšku stromov** | | | |
| **Členský štát** | **Plocha (ha)** | **Korunový zápoj (%)** | **Výška stromov (m)** |
| Belgicko | 0,5 | 20 | 5 |
| Bulharsko | 0,1 | 10 | 5 |
| Chorvátsko | 0,1 | 10 | 2 |
| Česká republika | 0,05 | 30 | 2 |
| Dánsko | 0,5 | 10 | 5 |
| Nemecko | 0,1 | 10 | 5 |
| Estónsko | 0,5 | 30 | 2 |
| Írsko | 0,1 | 20 | 5 |
| Grécko | 0,3 | 25 | 2 |
| Španielsko | 1,0 | 20 | 3 |
| Francúzsko | 0,5 | 10 | 5 |
| Taliansko | 0,5 | 10 | 5 |
| Cyprus |  |  |  |
| Lotyšsko | 0,1 | 20 | 5 |
| Litva | 0,1 | 30 | 5 |
| Luxembursko | 0,5 | 10 | 5 |
| Maďarsko | 0,5 | 30 | 5 |
| Malta |  |  |  |
| Holandsko | 0,5 | 20 | 5 |
| Rakúsko | 0,05 | 30 | 2 |
| Poľsko | 0,1 | 10 | 2 |
| Portugalsko | 1,0 | 10 | 5 |
| Rumunsko | 0,25 | 10 | 5 |
| Slovinsko | 0,25 | 30 | 2 |
| Slovensko | 0,3 | 20 | 5 |
| Fínsko | 0,5 | 10 | 5 |
| Švédsko | 0,5 | 10 | 5 |
| Spojené kráľovstvo | 0,1 | 20 | 2 |

|  |  |
| --- | --- |
| **Lesné referenčné úrovne členských štátov vrátane produktov z vyťaženého dreva** | |
| **Členský štát** | **Gg ekvivalenty oxidu uhličitého (CO2) za rok** |
| Belgicko | –2 499 |
| Bulharsko | –7 950 |
| Chorvátsko | –6 289 |
| Česká republika | –4 686 |
| Dánsko | 409 |
| Nemecko | –22 418 |
| Estónsko | –2 741 |
| Írsko | –142 |
| Grécko | –1 830 |
| Španielsko | –23 100 |
| Francúzsko | –67 410 |
| Taliansko | –22 166 |
| Cyprus | –157 |
| Lotyšsko | –16 302 |
| Litva | –4 552 |
| Luxembursko | –418 |
| Maďarsko | –1 000 |
| Malta | –49 |
| Holandsko | –1 425 |
| Rakúsko | –6 516 |
| Poľsko | –27 133 |
| Portugalsko | –6 830 |
| Rumunsko | –15 793 |
| Slovinsko | –3 171 |
| Slovensko | –1 084 |
| Fínsko | –20 466 |
| Švédsko | –41 336 |
| Spojené kráľovstvo | –8 268 |

**Príloha III: Základné roky na účely výpočtustropu podľa článku 8 ods. 2**

|  |  |
| --- | --- |
| **Členský štát** | **Základný rok** |
| Belgicko | 1990 |
| Bulharsko | 1988 |
| Chorvátsko | 1990 |
| Česká republika | 1990 |
| Dánsko | 1990 |
| Nemecko | 1990 |
| Estónsko | 1990 |
| Írsko | 1990 |
| Grécko | 1990 |
| Španielsko | 1990 |
| Francúzsko | 1990 |
| Taliansko | 1990 |
| Cyprus |  |
| Lotyšsko | 1990 |
| Litva | 1990 |
| Luxembursko | 1990 |
| Maďarsko | 1985 – 1987 |
| Malta |  |
| Holandsko | 1990 |
| Rakúsko | 1990 |
| Poľsko | 1988 |
| Portugalsko | 1990 |
| Rumunsko | 1989 |
| Slovinsko | 1986 |
| Slovensko | 1990 |
| Fínsko | 1990 |
| Švédsko | 1990 |
| Spojené kráľovstvo | 1990 |

**Príloha IV: Národné lesohospodárske plány započítavania obsahujúce aktualizované lesné referenčné úrovne členských štátov**

A. Kritériá na určovanie lesných referenčných úrovní

Členský štát stanoví lesné referenčné úrovne v súlade s týmito kritériami:

a) Referenčné úrovne musia byť v súlade s cieľom dosiahnuť rovnováhu medzi antropogénnymi emisiami skleníkových plynov zo zdrojov a ich záchytmi v druhej polovici tohto storočia;

b) Referenčnými úrovňami sa zabezpečí, aby sa zo započítavania vylúčila samotná prítomnosť zásob uhlíka;

c) Referenčné úrovne by mali zabezpečiť spoľahlivé a dôveryhodné započítavanie, aby sa zaručilo riadne zohľadnenie emisií a záchytov pochádzajúcich z používania biomasy;

d) Referenčné úrovne musia zahŕňať úložisko uhlíka produktov z vyťaženého dreva, ako aj porovnanie medzi odhadom okamžitej oxidácie a uplatnením funkcie rozpadu prvého rádu a hodnôt polčasu rozpadu;

e) Referenčné úrovne by mali zohľadňovať cieľ prispievať k zachovaniu biodiverzity a udržateľné využívanie prírodných zdrojov, ako sa uvádza v stratégii lesného hospodárstva EÚ, vnútroštátnych lesohospodárskych politikách členských štátov a v stratégii EÚ v oblasti biodiverzity;

f) Referenčné úrovne musia byť v súlade s národnými projekciami antropogénnych emisií skleníkových plynov zo zdrojov a ich záchytov nahlásenými podľa nariadenia (EÚ) č. 525/2013;

g) Referenčné úrovne musia byť v súlade s inventúrami skleníkových plynov a príslušnými historickými údajmi a vychádzať z transparentných, úplných, konzistentných, porovnateľných a presných informácií. Dôležité je najmä to, aby model použitý na stanovenie referenčnej úrovne dokázal reprodukovať historické údaje z národných inventúr emisií skleníkových plynov.

B. Prvky národného lesohospodárskeho plánu započítavania

Národné lesohospodárske plány započítavania predložené v súlade s článkom 8 tohto nariadenia musia obsahovať tieto prvky:

a) Všeobecný opis výpočtu referenčnej úrovne a opis toho, ako boli zohľadnené kritériá obsiahnuté v tomto nariadení;

b) Identifikácia úložísk uhlíka a skleníkových plynov, ktoré boli zahrnuté do referenčnej úrovne, dôvody prípadného vynechania úložiska uhlíka z výpočtu referenčnej úrovne a preukázanie konzistentnosti medzi úložiskami zahrnutými v referenčnej úrovni;

c) Opis prístupov, metód a modelov vrátane kvantitatívnych informácií používaných pri výpočte referenčnej úrovne v súlade s najnovšou predloženou národnou inventarizačnou správou a dokumentácia postupov a intenzity obhospodarovania lesov;

d) Opis toho, ako prebiehali konzultácie so zainteresovanými stranami a ako boli zohľadnené ich názory;

e) Informácie o tom, ako sa podľa očakávaní bude vyvíjať miera ťažby v závislosti od rôznych politických scenárov;

f) Opis toho, ako sa pri stanovovaní referenčnej úrovne zvažovali všetky tieto prvky:

1. plocha obhospodarovaných lesov;

2. emisie a záchyty z lesov a produktov z vyťaženého dreva podľa inventúr skleníkových plynov a príslušných historických údajov;

3. vlastnosti lesov vrátane vekovej štruktúry, prírastkov, dĺžky rotácie a iných informácií o činnostiach obhospodarovania lesov podľa „scenára nezmeneného prístupu“;

4. historické a budúce miery ťažby rozlíšené v závislosti od energetického, resp. iného využitia.

**Príloha V: Funkcia rozpadu prvého rádu a štandardné hodnoty polčasu rozpadu pre produkty z vyťaženého dreva**

Metodické otázky

* Ak nie je možné rozlíšiť medzi produktmi z vyťaženého dreva na zalesnenej pôde a na obhospodarovanej lesnej pôde, členský štát sa môže rozhodnúť započítavať produkty z vyťaženého dreva, akoby všetky emisie a záchyty pochádzali z obhospodarovanej lesnej pôdy.
* Produkty z vyťaženého dreva na skládkach tuhého odpadu a produkty z vyťaženého dreva, ktoré boli vyťažené na energetické účely, sa započítavajú na základe okamžitej oxidácie.
* Dovážajúce členské štáty nezapočítavajú dovezené produkty z vyťaženého dreva, a to bez ohľadu na ich pôvod („prístup zameraný na produkciu“).
* Pokiaľ ide o vyvážané produkty z vyťaženého dreva, v údajoch pre jednotlivé krajiny sa uvádzajú hodnoty polčasu rozpadu pre jednotlivé krajiny a použitie produktov z vyťaženého dreva v dovážajúcej krajine.
* Hodnoty polčasu rozpadu špecifické pre jednotlivé krajiny v prípade produktov z vyťaženého dreva umiestnených na trhu v Únii by sa nemali líšiť od tých, ktoré používa dovážajúci členský štát.
* Členské štáty môžu iba na informačné účely poskytovať v rámci predkladania údajov aj údaje o podiele dreva používaného na energetické účely, ktoré sa doviezlo z krajín mimo Únie, ako aj údaje o krajinách pôvodu tohto dreva.

Členské štáty môžu namiesto metodík a štandardných hodnôt polčasu rozpadu uvedených v tejto prílohe použiť metodiky a hodnoty polčasu rozpadu špecifické pre jednotlivé krajiny za predpokladu, že tieto metodiky a hodnoty sa určia na základe transparentných a overiteľných údajov a že použité metódy sú aspoň také podrobné a presné ako tie, ktoré sa uvádzajú v tejto prílohe.

Funkcia rozpadu prvého rádu začínajúca sa s i = 1900 a pokračujúca do súčasného roku:

|  |  |
| --- | --- |
| a) | s ,0 |
| b) | Formula  kde:  = rok  = zásoby uhlíka v súbore produktov z vyťaženého dreva na začiatku roku i, v  = rozpadová konštanta rozpadu prvého rádu daná v jednotkách v roku – 1 (Formula, kde je polčas rozpadu súboru produktov z vyťaženého dreva v rokoch.)  = prírastok do súboru produktov z vyťaženého dreva počas roka , Gg C rok – 1  = zmena zásob uhlíka v súbore produktov z vyťaženého dreva počas roka , Gg C rok – 1,  Štandardné hodnoty polčasu rozpadu:  Hodnota polčasu rozpadu je počet rokov, ktorý je potrebný na to, aby sa množstvo uhlíka uloženého v jednej z kategórií produktov z vyťaženého dreva znížilo na polovicu svojej pôvodnej hodnoty. Štandardné hodnoty polčasu rozpadu (HL):   |  |  | | --- | --- | |  | 1. 2 roky pre papier; | |  | 1. 25 rokov pre aglomerované dosky; | |  | 1. 35 rokov pre rezivo. | |

Členské štáty môžu doplniť uvedené kategórie informáciami o kôre za predpokladu, že dostupné údaje sú transparentné a overiteľné. Členské štáty môžu v rámci týchto kategórií použiť aj podkategórie špecifické pre jednotlivé krajiny.

**Príloha VI: Výpočet úrovne pozadia prírodných škodlivých činiteľov**

1. Na výpočet úrovne pozadia sa uvedú tieto informácie:

a) historické úrovne emisií zapríčinených prírodnými škodlivými činiteľmi;

b) druhy prírodných škodlivých činiteľov zahrnutých do odhadu;

c) odhady celkových ročných emisií na obdobie rokov 2001 – 2020 pre tieto druhy prírodných škodlivých činiteľov, a to podľa kategórie započítavania pôdy;

d) dôkaz konzistentnosti časového radu vo všetkých relevantných ukazovateľoch vrátane minimálnej plochy, metodík odhadu emisií, pokrytia úložísk a plynov.

2. Úroveň pozadia sa vypočíta ako priemer časového radu 2001 – 2020, pričom sa vylúčia všetky roky, v ktorých sa zaznamenali abnormálne úrovne emisií, t. j. vylúčia sa všetky štatistické odľahlé hodnoty. Štatistické odľahlé hodnoty sa určujú takto:

a) výpočet priemernej aritmetickej hodnoty a štandardnej odchýlky úplného časového radu 2001 – 2020;

b) vylúčenie všetkých rokov, v ktorých ročné emisie prekračujú dvojnásobnú štandardnú odchýlku od priemeru, z časového radu;

c) opätovný výpočet priemernej aritmetickej hodnoty a štandardnej odchýlky časového radu 2001 – 2020 po odpočítaní rokov vylúčených v písmene b);

d) opakovanie postupu podľa písmen b) a c), kým sa neidentifikujú všetky extrémne údaje.

3. Ak po výpočte úrovne pozadia podľa bodu 2 tejto prílohy emisie v konkrétnom roku v období rokov 2021 až 2025 a 2026 až 2030 prekračujú úroveň pozadia navýšenú o rezervu, množstvo emisií prekračujúcich úroveň pozadia možno vylúčiť v súlade s článkom 10. Rezerva sa rovná hladine pravdepodobnosti 95 %.

4. Vylúčiť nemožno tieto emisie:

a) emisie vyplývajúce z ťažobnej činnosti a kalamitnej ťažby, ku ktorým došlo na tejto pôde po výskyte prírodných škodlivých činiteľov;

b) emisie vyplývajúce z predpísaného vypaľovania, ku ktorému došlo na tejto pôde v danom roku obdobia rokov 2021 až 2025 alebo 2026 až 2030;

c) emisie na pôde, ktorá bola predmetom odlesňovania po výskyte prírodných škodlivých činiteľov.

5. Informačné požiadavky podľa článku 10 ods. 2 zahŕňajú tieto prvky:

a) identifikáciu všetkej plochy pôdy, ktorá bola v príslušnom roku postihnutá prírodnými škodlivými činiteľmi, vrátane jej zemepisnej polohy, obdobia výskytu a druhu prírodných škodlivých činiteľov;

b) dôkazy, že na pôde, ktorá bola postihnutá prírodnými škodlivými činiteľmi a v súvislosti s ktorou boli emisie vylúčené zo započítavania, nedošlo počas zvyšku obdobia rokov 2021 až 2025 ani 2026 až 2030 k žiadnemu odlesňovaniu;

c) opis overiteľných metód a kritérií, ktoré sa majú použiť pri identifikácii odlesňovania na takejto pôde v nasledujúcich rokoch obdobia rokov 2021 až 2025 alebo 2026 až 2030;

d) ak je to možné, opis opatrení, ktoré členský štát prijal na zabránenie výskytu alebo obmedzenie vplyvu týchto prírodných škodlivých činiteľov;

e) ak je to možné, opis opatrení, ktoré členský štát prijal na obnovu pôdy postihnutej týmito prírodnými škodlivými činiteľmi.